b'\n_START_ARTICLE_\nFilmistudio Projektio\n_START_PARAGRAPH_\nFilmistudio Projektio oli Suomen ensimm\xc3\xa4inen elokuvakerho, joka toimi vuosina 1934\xe2\x80\x931936 Helsingiss\xc3\xa4._NEWLINE_Kerhon perustamisen ajatus tuli Nils-Gustav Hahlilta ja Alvar Aallolta, jotka olivat tutustuneet vastaavanlaisiin kerhoihin Pariisissa ja Lontoossa. Kerho toimi elokuvateatteri Joukolassa Helsingin Kapteeninkatu 26:ssa (nyk. KOM-teatteri) ja esitti j\xc3\xa4senilleen muun muassa Ren\xc3\xa9 Clairin, Sergei Eisensteinin ja Luis Bu\xc3\xb1uelin elokuvia. Kerhon j\xc3\xa4senin kuuluivat muiden muassa Nyrki Tapiovaara, Valentin Vaala ja Teuvo Tulio._NEWLINE_Projektion k\xc3\xa4yt\xc3\xa4nn\xc3\xb6n toiminnasta vastannut Hans Kutter muisteli 1950-luvun puoliv\xc3\xa4liss\xc3\xa4, miten kerhon ensimm\xc3\xa4iseen n\xc3\xa4yt\xc3\xb6kseen unohdettiin hankkia lupa elokuvien esitt\xc3\xa4miseen, mist\xc3\xa4 seurasi kutsu raastupaan. Siell\xc3\xa4 jo kansainv\xc3\xa4list\xc3\xa4 kuuluisuutta saavuttanut Alvar Aalto aloitti vuolaan ja r\xc3\xb6nsyilev\xc3\xa4n puolustuspuheensa elokuvataiteen merkityksest\xc3\xa4, joka kuitenkin keskeytettiin noin viidentoista minuutin j\xc3\xa4lkeen ja syyte raukesi._NEWLINE_Kerhon ensimm\xc3\xa4iseen hallitukseen kuuluivat Kutterin mukaan professori Gunnar Castr\xc3\xa9n, arkkitehti Aili-Salli Ahde, insin\xc3\xb6\xc3\xb6ri Eero Erkko, taiteilija Atte Laitila, professori J. Lassila sek\xc3\xa4 Nils-Gustav Hahl._NEWLINE_Kerho hankki elokuvansa l\xc3\xa4hinn\xc3\xa4 lainaamalla niit\xc3\xa4 toisilta pohjoismaisilta elokuvakerhoilta. T\xc3\xa4rkeimpi\xc3\xa4 yhteisty\xc3\xb6kumppaneita olivat Tukholman, Lundin, Uppsalan ja Malm\xc3\xb6n elokuvakerhot Ruotsissa. Lis\xc3\xa4ksi Projektio sai esitett\xc3\xa4v\xc3\xa4kseen ven\xc3\xa4l\xc3\xa4isi\xc3\xa4 elokuvia Neuvostoliiton suurl\xc3\xa4hetyst\xc3\xb6st\xc3\xa4, ja Saksan l\xc3\xa4hetyst\xc3\xb6n kautta muun muassa Leni Riefenstahlin puoluekokousdokumentin Tahdon riemuvoitto._NEWLINE_Kerhoa ep\xc3\xa4iltiin vasemmistolaisesta toiminnasta ja se joutui Etsiv\xc3\xa4n keskuspoliisin tarkkailuun. Elokuvakerho joutui lopettamaan toimintansa jo 1936, kun se ei saanut tullilaitokselta tullipalautuksia ruotsalaisilta elokuvakerhoilta lainaamistaan elokuvista._NEWLINE_LUETTELO N\xc3\x84YT\xc3\x96KSIST\xc3\x84_NEWLINE_AVAJAIS- ESITTELYN\xc3\x84YT\xc3\x96S marras- tai joulukuussa 1934_NEWLINE_Ballet mecanique_NEWLINE_schwarz weiss grau Entr\xe2\x80\x99acte_NEWLINE_7.3.1935_NEWLINE_schwarz-weiss-grau_NEWLINE_A nous la liberte (Clair, )_NEWLINE_21.3.1935_NEWLINE_Tshornoje i beloje (1932) Ivan Ivanov-Vano_NEWLINE_Emperor Jones (Dudley Murphy 1933)_NEWLINE_22.3.1935_NEWLINE_avajaisn\xc3\xa4yt\xc3\xb6ksen uusinta_NEWLINE_5.4.1935_NEWLINE_Der blaue Engel (kaksi lis\xc3\xa4n\xc3\xa4yt\xc3\xb6st\xc3\xa4)_NEWLINE_10.4.1935_NEWLINE_Das Lied von Leben (Granowsky 1931)_NEWLINE_23.4.1935_NEWLINE_Tshapajev (Vasiljev, 1934)_NEWLINE_10.5.1935_NEWLINE_Le Tour (Clair, 1928)_NEWLINE_Gardiens de phare (Gremillon, 1929)_NEWLINE_14.5.1935_NEWLINE_Marseille_NEWLINE_Windjammer und Janmaaten. Die letzten Segelschiffe. (Dokumentti, Saksa 1930)_NEWLINE_20.5.1935_NEWLINE_Episod vid f\xc3\xb6nstret_NEWLINE_Novyi Gulliver (Ptushko, 1935)_NEWLINE_7.10.1935_NEWLINE_muistiinmerkitsem\xc3\xa4tt\xc3\xa4_NEWLINE_25.10.1935_NEWLINE_Turksib (Victor Turin, 1929)_NEWLINE_2.11.1935_NEWLINE_Un chien Andalou_NEWLINE_Mensch ohne Namen (Ucicky, 1932)_NEWLINE_15.11.1935_NEWLINE_Magie du fer blanc_NEWLINE_Thunder Over Mexico (1934) Ohjaus: Sol Lesser_NEWLINE_28.11.1935_NEWLINE_Le Sang d\xe2\x80\x99un poete (ohj. Cocteau)_NEWLINE_Gamla Stan (Almquist, 1931) Tango (G\xc3\xb6sta Hellstr\xc3\xb6m, 1932)_NEWLINE_5.12.1935_NEWLINE_Le Million (1932)_NEWLINE_17.12.1935_NEWLINE_Kameradscharft (Pabst 1931)_NEWLINE_30.12.1935_NEWLINE_Philips Cavalcade (George Pal, 1934)_NEWLINE_Nieuwe granden Ivens 1933_NEWLINE_1936_NEWLINE_25.2.1936_NEWLINE_No greater glory (Borzage, 1934)_NEWLINE_5.3.1936_NEWLINE_Triumph des Willens_NEWLINE_Un chapeau de paille d\xe2\x80\x99Italias Clair 1928 (la rotondessa)_NEWLINE_13.3.1936_NEWLINE_M\xc3\xa4dchen in Uniform Sagan (1931)_NEWLINE_2.4.1936_NEWLINE_Katorga (Raizman 1928)_NEWLINE_7.4.1936 Bio Rexiss\xc3\xa4 erikoisn\xc3\xa4yt\xc3\xb6s pohjoismaisille vieraille. Projektion vieraana oli 57 hengen delegaatio Lundin, K\xc3\xb6\xc3\xb6penhaminan, G\xc3\xb6teborgin ja Helsingborgin elokuvakerhoista, mukana G\xc3\xb6sta Werner, matkalla Neuvostoliittoon._NEWLINE_Aho & Soldan (lyhyt teollisuuskuva)_NEWLINE_VMV 6 (1936) Klo 18. illallinen sadalle hengelle La Rotondessa, pj Alvar Aalto. (Helsingin Sanomat 8.4.1936)_NEWLINE_29.4.1936_NEWLINE_Sylvester (lupu Pick) 1923_NEWLINE_8.5.1936_NEWLINE_City Lights_NEWLINE_15.5.1936_NEWLINE_Die unm\xc3\xb6gliche Liebe (Waschneck 1932) - Asta Nielsen \xe2\x80\x93elokuva._NEWLINE_28.5.1936_NEWLINE_Minns du_NEWLINE_Meren houkutus_NEWLINE_Suomi kutsuu (Aho & Soldan1932)'